b'\n_START_ARTICLE_\nEunice Katunda\n_START_SECTION_\nBiografia\n_START_PARAGRAPH_\nFilla de\xc2\xa0Rubens do Monte Lima i de la pintora\xc2\xa0Maria Grauben Bomilcar, va iniciar els seus estudis de piano als 5 anys d\'edat amb la professora Mima Oswald, filla del compositor Henrique Oswald.\xc2\xa0M\xc3\xa9s tard va ser alumna d\'Oscar Guanabarino\xc2\xa0i, de 1936\xc2\xa0a 1942, de Furio Franceschini, Marietta Lion i Camargo Guarnieri._NEWLINE_L\'any 1941, al teatre municipal, quan era alumna de Camargo Guarnieri, va ser solista del concert num. 4 de Beethoven, i seguidament, l\'any seg\xc3\xbcent (1942) va comen\xc3\xa7ar els seus estudis de composici\xc3\xb3, i al 1943, va escriure la seva primera obra per a piano: Varia\xc3\xa7\xc3\xb5es Sobre um Tema Popular (Variacions sobre un tema popular) ._NEWLINE_Cap al 1944 va tocar una s\xc3\xa8rie de concerts de m\xc3\xa0 del compositor Heitor Villa-Lobos (1887-1959), on va tenir el "comprom\xc3\xads" de difondre la m\xc3\xbasica brasilera contempor\xc3\xa0nia, amb peces del mateix Heitor Villa-Lobos, Oscar Lorenzo Fern\xc3\xa1ndez (1897-1948), Camargo Guarnieri\xc2\xa0i fins i tot de composici\xc3\xb3 pr\xc3\xb2pia tamb\xc3\xa9. Posteriorment, la interpretaci\xc3\xb3 de obres de compositors brasilers, es va intensificar progressivament a partir de llavors. Al 1946, Eunice torna amb la seva fam\xc3\xadlia a Rio de Janeiro on a partir d\xc2\xb4ara col\xc2\xb7laborar\xc3\xa0 activament al grup M\xc3\xbasica Viva._NEWLINE_Despr\xc3\xa9s d\'assistir a la capoeira\xc2\xa0al terreiro mestre Waldemar da Paix\xc3\xa3o, escriur\xc3\xa0 un article, publicat al 1952, a la revista liter\xc3\xa0ria Fonaments.\xc2\xa0La compositora  experimentaria, cap a finals dels anys 1950, un per\xc3\xadode de gran aproximaci\xc3\xb3 al m\xc3\xb3n de la cultura afro-brasilera, especialment amb el terreiro Il\xc3\xaa Ax\xc3\xa9 Op\xc3\xb4 Afonj\xc3\xa1, per a aix\xc3\xb2 comptava amb el suport de Pierre Verger (tamb\xc3\xa9 conegut com a "Fatumbi"), un periodista-fot\xc3\xb2graf amb importants contribucions en investigacions etnogr\xc3\xa0fiques.\xc2\xa0Eunice Catunda es va inspirar en aquest univers sonor per a diverses de les seves composicions, al llarg dels anys 1950._NEWLINE_Al any 1955, va crear i dirigir un programa de r\xc3\xa0dio, titulat "Lloyd musical" a la Radio Nacional de S\xc3\xa3o Paulo, i al 1958, va rebre el premi Radiolandia al millor pianista actiu en emisores de radio brasileres._NEWLINE_Durant les seg\xc3\xbcents d\xc3\xa8cades, va seguir activa com a mestra, compositora i pianista, i impartia classes a llocs com a la Universidade de Bras\xc3\xadlia (DF)._NEWLINE_Va morir el dia 3 d\xc2\xb4agost de 1990 a la casa del seu fill, Igor Catunda, a S\xc3\xa3o Jos\xc3\xa9 dos Campos (SP).\n_START_SECTION_\n\xc3\x88poca d\'aprenentatge\n_START_PARAGRAPH_\nAl 1942 va comen\xc3\xa7ar els seus estudis de composici\xc3\xb3, i al 1946, quan Eunice torna amb la seva fam\xc3\xadlia a Rio de Janeiro, conjuntament amb altres futurs compositors i m\xc3\xbasics de renom, com per exemple Cl\xc3\xa1udio Santoro , C\xc3\xa9sar Guerra-Peixe o Edino Krieger,\xc2\xa0estudiar\xc3\xa0 composici\xc3\xb3 amb Hans-Joachim Koellreutter (1915-2005),\xc2\xa0que provenia de l\xc2\xb4escola avantguardista, i va ser un dels impulsors del dodecafonisme al Brasil, i va influenciar molt a Eunice Katunda en la seva formaci\xc3\xb3 acad\xc3\xa8mica. _NEWLINE_Va ser al mateix 1946, quan realitz\xc3\xa0 una de les seves principals obres, la cantata Negrinho do pastoreio (Negrito pastor), i, el 31 de juliol de 1948\xc2\xa0, juntament amb altres alumnes de Koellreutter, realitza un viatge d\'estudis a It\xc3\xa0lia, on estudiar\xc3\xa0 el Curs Internacional de Direcci\xc3\xb3 d\xc2\xb4 Orquestres, a Ven\xc3\xa8cia, on va romandre amb Hermann Scherchen\xc2\xa0, un prestigi\xc3\xb3s director d\xc2\xb4orquestra i compositor. All\xc3\xa0, durant el curs, es relaciona i crea un vincle d\xc2\xb4amistat m\xc3\xa9s proper amb els seus companys de curs, Luigi Nono\xc2\xa0i Bruno Maderna._NEWLINE_Cal destacar que Hermann Scherchen, tenia tamb\xc3\xa9 , com Hans-Joachim Koellreutter, clara influ\xc3\xa8ncia del dodecafonisme, en gran part pel seu professor, Arnold Sch\xc3\xb6nberg, i va estrenar, com a director, diverses peces escrites per compositors amb una estreta relaci\xc3\xb3 amb el dodecafonisme com per exemple, el mateix Arnold Sch\xc3\xb6nberg, Alban Berg (tamb\xc3\xa9 alumne d\xc2\xb4 en Sch\xc3\xb6nberg) o Anton Webern, de fet, Eunice Katunda, al 1949, li va fer un homenatge a Arnold Sch\xc3\xb6nberg escrivint "Homenagem a Schoenberg", una obra que era per a clarinet, viola, violoncel i piano i que tenia un element que la feia destacar:  Eunice va combinar-hi el elements pr\xc3\xb2pis del folk amb el sistema atonal de la s\xc3\xa8rie de les 12 notes, el dodecafonisme  o tamb\xc3\xa9 anomenat "atonalisme organitzat" , que \xc3\xa9s una innovaci\xc3\xb3 d\xc2\xb4Arnold Sch\xc3\xb6nberg.\n_START_SECTION_\nMilit\xc3\xa0ncia i aspectes pol\xc3\xadtics\n_START_PARAGRAPH_\nCap a finals de 1948, la seva milit\xc3\xa0ncia pol\xc3\xadtica en el Partit Comunista Brasiler\xc2\xa0(PCB) , al qual era afiliada des de 1936, marcar\xc3\xa0 tamb\xc3\xa9 els seus treballs. Les  directrius est\xc3\xa8tiques del partit, a l\'\xc3\xa8poca, vinculaven la producci\xc3\xb3 art\xc3\xadstica a la construcci\xc3\xb3 de la identitat nacional i a la transformaci\xc3\xb3 social. Aix\xc3\xad, Eunice finalment decideix abandonar el grup M\xc3\xbasica Viva aix\xc3\xad com distanciar-se dels seus amics Nono i Maderna, amb els que tanta bona relaci\xc3\xb3 tenia des de la seva visita d\xc2\xb4 estudis a It\xc3\xa0lia._NEWLINE_Cap a l\'inici dels anys 1950, se\xc2\xb4n va a Salvador, degut a una manifestaci\xc3\xb3 de la Campanya per la Pau, promoguda pel PCB, i visita el barri de la Llibertat,  on el partit recolzava la invasi\xc3\xb3 dels terrenys baldius, que no estan cultivats, per part treballadors, que all\xc3\xad constru\xc3\xafren les seves cases. Aquesta visita  a la Bahia ser\xc3\xa0  la primera d\'una s\xc3\xa8rie que en far\xc3\xa0 al llarg del temps, amb la finalitat de realitzar-hi estudis i investigacions.\xc2\xa0Alhora, cal esmentar tamb\xc3\xa9 que els aspectes pol\xc3\xadtiques i les diverses opinions dels membres del grup M\xc3\xbasica Viva van ser els "culpables" de la desarticulaci\xc3\xb3 del grup, ja que entre els membres no coincidien ideol\xc3\xb2gicament._NEWLINE_Al 1956, despr\xc3\xa9s de 20 anys d\xc2\xb4haver-s\xc2\xb4hi afiliat, abandon\xc3\xa0 el PCB, en senyal de protesta contra la invasi\xc3\xb3 d\xc2\xb4Hongria.\n_START_SECTION_\nRelacions Sentimentals\n_START_PARAGRAPH_\nEs va casar al 1934, amb tan sols 18 anys, amb el matem\xc3\xa0tic\xc2\xa0Omar Catunda\xc2\xa0(Santos, 23 de setembre de 1906 - Salvador, 12 d\xc2\xb4agost de 1986), pel que va passar a incorporar el cognom del seu marit (Catunda). Seguidament, la parella se\xc2\xb4n anir\xc3\xa0 a viure conjuntament a\xc2\xa0S\xc3\xa3o Paulo. Al 1964, Eunice es separa del seu marit. A partir d\xc2\xb4aquell prec\xc3\xads moment, ella canviar\xc3\xa0 el seu cognom de nou, passant a anomenar-se\xc2\xa0Eunice Katunda, intercanviant la C per la K, per a deixar d\xc2\xb4 associar-se al cognom del seu ex-marit.'